KRAJEVNA SKUPNOST BANJŠICE

# ZAPISNIK 2. SEJE SVETA KS

# Datum: 10.1.2023

Pričetek sejeob 19.00 h

**Prisotni**: Lilijana Lazar Šuligoj, Izidor Žbogar, Simon Jakopič, Alojz Testen, Simon Humar, Dejan Strgar,

**Povabljeni na sestanek:** Ljubka Čargo

**Upravičeno odsotni:** Maja Jakopič

**Dnevni red:**

1. **Osnutek proračuna za leto 2023**
2. **Projekt sanacije prostorov »Gostinsko nastanitveni objekt na Banjšicah«**
3. **Razno**

Dnevni red je bil soglasno sprejet

**1. Osnutek proračuna za leto 2023**

Predsednica člane KS seznani z okvirnim finančnim načrtom za 2023.

Sredstva, ki so ostala od preteklega leta 2022, v znesku 4,857€, se prerazporedi v investicije na večnamenskem objektu. Predvidevamo ureditev mini kuhinje ob večnamenski dvorani.

SKLEP: Predlog prerazporeditve sredstev soglasno sprejmejo vsi člani KS.

**2. Projekt sanacije prostorov »Gostinsko nastanitveni objekt na Banjšicah«**

Zaradi obiska Službe za investicije iz MO Nova Gorica glede ogleda in ocene nujnih vlaganj v prostor pregledamo projektno dokumentacijo, ki je izdelana za objekt.

Predlagamo obnovo dela objekta, kjer je bil gostinski lokal v skladu z zakonodajo, kar bi omogočalo uporabo objekta v gostinske namene ali oddajanje lokala.

V delu, kjer je bila trgovina predlagamo ureditev manjšega etnološkega muzeja in recepcije ter apartmajev. Urejen prostor, bi lahko za svoje potrebe uporabljali tudi drugi uporabniki, na primer dnevni center za oskrbo oseb s posebnimi potrebami ali dnevni center starejših občanov.

Prisotnost pri obisku potrdijo Izidor Žbogar, Simon Jakopič, Alojz Testen, Simon Humar, Dejan Strgar in Ljubka Čargo. Službi za investicije bodo predstavil stanje in podali predloge.

SKLEP: Predlog o poteku obiska soglasno sprejmejo vsi člani KS.

**3. Razno**

Predlogi glede izvedbe Praznika košnje. Ker je praznik uvrščen med tradicionalna praznovanja v MO Nova Gorica menimo, da bi bilo ustrezno pridobiti vsaj fiksni del stroškov (zdravnik, gasilci, varovanje, sanitarije,…) za izvedbo praznika. Glede okvirnega programa in izvedbe praznika pričakujemo predloge Turističnega društva.

SKLEP: Predlog o sodelovanju pri izvedbi Praznika košnje soglasno sprejmejo vsi člani KS

Zaradi vremenskih razmer in dotrajanosti cest, so se na občinski in krajevnih cestah še povečale poškodbe, nastale so tudi udarne jame. Sanacija bi bila nujna. Ustrezne službe prosimo za pregled in oceno stanja.

SKLEP: Predlog o posredovanju prošnje ustreznim službam soglasno sprejmejo vsi člani KS.

Krajani opozarjajo na nevarno izvedbo rekonstrukcije dveh ovinkov na relaciji Grgarske Ravne- Bate. Predlagamo strokovni pregled stanja in prosimo, da nas o ugotovitvah čim prej obvestite.

SKLEP: Predlog o posredovanju prošnje ustreznim službam soglasno sprejmejo vsi člani KS.

Glede urnika prisotnosti kontejnerja za odvoz mrež in silažnih folij, da se uporabnike obvesti po telefonu. Ker je obveščanje o odvozu v preteklosti (v septembru 2022) že potekalo na ta način, menimo da je to mogoče izvesti. Na PE Ravnanje z odpadki Komunale Nova Gorica naslovimo prošnjo za obveščanje uporabnikov.

SKLEP: Predlog načina obveščanja uporabnikov soglasno sprejmejo vsi člani KS.

Nadaljujemo s projektom urejanja ekološkega otoka v zaselku Mrcinje. Pristojne službe na občini zaprosimo za nadaljevanje predlaganega projekta.

SKLEP: Predlog o nadaljevanju urejanja ekološkega otoka v zaselku Mrcinje soglasno sprejmejo vsi člani KS.

Sestanek se zaključi ob 20.30 h

Zapisnikar: Lilijana Lazar Šuligoj

Predsednica sveta KS Banjšice: Lilijana Lazar Šuligoj